#### Martina Viljoen is ‘n mede-professor in musikologie aan die Departement Musiek, Universiteit van die Vrystaat, en ook die Programdirekteur van hierdie departement. Sy gradueer met ‘n inter-dissiplinêre doktoraat wat die velde van musikologie, filosofie, en studies in visuele kultuur kombineer. Sy publiseer plaaslik en internasionaal oor himnologiese en musikologiese temas, asook oor musiekestetiese onderwerpe, en was die gasredakteur van ‘n spesiale uitgawe van die *International Review of the Aesthetics and Sociology of Music* (Junie 2005). Sy is die outeur van ‘n aantal popular-wetenskaplike publikasies, sowel as geakkrediteerde boekhoofstukke. Tans neem sy deel aan ‘n internasionale projek oor Suid-Afrikaanse kwaito musiek, en is sy die projekleier van ‘n NRF Fokusarea projek getiteld *South African Music as a Pluralistic Construct: Perspectives on Teaching, Performance and Research*.

#### Martina Viljoen is ‘n NNS gegradeerde navorser. Sy tree as promotor of studieleier op vir verskeie doktorale, magister en honneursstudies, sommige waarvan geresulteer het in geakkrediteerde publikasies. Sy het reeds 12 kongresreferate aangebied, insluitende ‘n referaat by ‘n internasionale kongres in Wallis, 2005, wat die werk van die filosoof Christopher Norris herdenk het. Sy is ‘n lid van die internasionale RILM komitee, en dien op die uitvoerende komitee van die South African Society for Research in Music (SASRIM). Sy keur gereeld artikels, boeke en boekhoofstukke vir akademiese joernale en uitgewers beide hier en in die buiteland.

#### Spesialiteitsareas

#### Die werk van my PhD-studie het op kritiese musikologie gesentreer, wat sedertdien my navorsingsfokus is. Sogenaamde Kritiese Teorie vorm die uitgangspunt vir heelwat van my huidige werk. Die projek *South African Music as a Pluralistic Construct: Perspectives on Teaching, Performance and Research* poog om ‘n sistematiese ontginning van die grootliks verskillende kulturele kontekste geassosieer met ons land se multi-kulturele musikale erfenis moontlik te maak, wat van dringende belang is ten einde musici in staat te stel om betekenisvolle bydraes te lewer binne plaaslik-relevante loopbane – sowel binne akademiese as uitvoeringsgerigte kontekste. Soos uitgelig deur kritiese musikologie is musikale waardes kulturele produkte, en nie universele absoluuthede nie, en daarom, spesifiek binne die era van globalisering, is dit van kardinale belang vir Suid-Afrikaanse musici en/of musikoloë om produktief gebruik te maak van ‘n diversiteit van musikale vorme en intellektuele werktuie waardeur die skep of interpreteer van kulturele identiteit wat repsek en kennis van kulturele diversiteit en ‘n ryke musikale erfenis demonstreer, bemiddel word.

#### Die aanname hier is dat musiek nie alleenlik ‘n veld van akademiese studie is nie, nog dat dit verteenwoordigend is van geïsoleerde instrumentale of vokale vaardighede, maar eerder ‘n lewende uitdrukking is van sosiale, historiese, geografiese en kultureel-gesitueerde ‘selfheid’. Hierdie hipotese stel belangrike uitdagings wat oorkom moet word in terme van huidig gangbare navorsingsbenaderings. Terwyl daar in die plaaslike musikologie belangrike bydraes gelewer word in terme van die teoretisering, bewaring en argivering van inheemse musiek wat deel vorm van ons kutureel diverse erfenis, is daar tot op hede geen ontwikkeling van gedifferensieerde metodes waardeur hierdie aspekte binne die tersiêre konteks ge-evalueer, onderrig, waardeer en nagevors kan word nie. Dit is binne hierdie area dat ek graag ‘n bydrae wil maak.

####  Kursusse Aangebied

#### CSA608 (Capita Selecta; Navorsingsmetodologie, Musiekpsigologie, Musieksosiologie)

#### MMG614 (Metodes van Musiekgeskiedenisonderrig)

#### RIM609 (Musikologiese Leeswerk)

#### Publikasies (Kortlys; internasionale publikasies gemerk met \*)

Lamprecht, L & M Viljoen. 2010. Afrikaanse vryheidsleidjies as herkonstruksie van Afrikaneridentiteit: ‘n ideologies-kritiese perspektief. *Literator* 31(2).

Viljoen, M & NGJ Viljoen. 2009. With NGJ Viljoen. Roelof Temmingh’s Kantorium: a reflection on suffering and redemption. *Acta Academica* 41(2): 50-76.

Viljoen, M. 2008. On the Margins of Kwaito. *The World of Music* 50(2): 51-74*.***\***

Viljoen, M. 2008. African and European Voices: Speaking ‘in Harmony’ as Contemporary Authenticity. *Journal of the Musical Arts in Africa* 5(1): 19-36.**\***

 Viljoen, M. 2006. An Aesthetic of Redemption: Reading *Masque* as Public Culture. *Muziki* Vol 3(1):114-133.

Viljoen, M. 2006. An ambiguous partnership of word and tone: Mozart’s *Don Giovanni* as an instance of media ‘confrontation’. *Acta Academica* 38(3): 128-154.

Viljoen, M. 2006. ‘Wrapped up’: ideological setting and figurative meaning in African-American gospel rap. *Popular Music* 25(2): 265-282.\*

Viljoen, M. 2005. Review article: *Making the Changes: Jazz in South African Literature and Reportage.* Michael Titlestad. *Muziki* 3(2):68-74.

Viljoen, M. 2005. Johannes Kerkorrel en post-Apartheid Afrikaner identiteit. Literator vol. 26(3): 61-80.

# Viljoen, M. 2005. Ideology and Interpretation: A Figurative Semiotics of Musical Discourse. *The International Review of the Aesthetics and Sociology of Music*, Vol 36(1): 83-99.\*

Titlestad, M, with Viljoen, M. 2005. Festive critique and agency in Felix Laband’s 4/4 Down the Stairs. *The International Review of the Aesthetics and Sociology of Music*, Vol 36(1): 199-220.**\***

Viljoen, M. 2004. Word/Image/Music Interactions: Peter Klatzow’s *‘n Tyd van verhuising*. *South African Journal of Musicology* 25: 13-28.

 Viljoen, M. 2004. Questions of Musical Meaning: An Ideology-Critical Approach. *The International Review of the Aesthetics and Sociology of Music*, Vol 35(1): 3-28.**\***

 Viljoen, M. 2004. Ideology and Textuality: Speculating on the Boundaries of Music. *Scrutiny2* 9(1): 32-51.

 Viljoen, M. 2004. City of Angels: A Figurative Reading of They All Fall Down. *De arte* Vol 70: 11-21.

Viljoen, M. 2004. Two Reflections on Urban Dicourse: Holyhip as Social Symbolism. *Muziki* 1(1): 20-40.